बार्डर एरिया कमेटी ने डीसी दफ्तर के आगे दिया धरना
बार्डरएरिया संघर्ष समिति द्वारा वीरवार को डीसी कार्यालय के सामने धरना लगाकर सरकार के खिलाफ जमकर नारेबाजी की गई। प्रांतीय महासचिव हंसा सिंह के नेतृत्व में आयोजित इस धरने को करनैल सिंह, जंगीर सिंह, सुखविंद्र सिंह सेखों ने संबोधित किया।
उन्होंने कहा कि राज्य सरकार सुप्रीम कोर्ट के फैसले की आढ़ में किसानों को उजाड़ने में लगी हुई है, जिसके चलते किसानों को अपनी भूमि के हाथ से निकलने का भय लगा हुआ है। आरोप है कि सरकार ने किसानो के हित सुरक्षित रखने के लिए हाईकोर्ट और सुप्रीम कोर्ट में ठीक तरीक्के से केसों की पैरवीं नहीं की, जिसके चलते अदालत के निर्देश पर सरकार किसानों की जमीने छीनने की योजना बना रही है, जिसे कदापि संभव होने नहीं दिया जाएगा। प्रवक्ताओं ने कहा कि सितंबर 2007 में सरकार ने जमीनों वाली पॉलिसी रद्द कर दी थी और अाबादकार किसानों को यह भूमि निशुल्क नहीं दी गई थी।
सरकार को चाहिए कि वह उस वक्त की पॉलिसी में संशोधन करेे और किसान हित में कानून बनाएं तो इसका उन्हें काफी फायदा होगा। उन्होंने कहा कि पहले ही किसानों ने रजिस्ट्रियों अन्य दस्तावेजों की कार्रवाई में काफी पैसे खर्च किए है। सीपीआईएम के जिला सचिव कुलदीप सिंह खुंगर ने कहा कि उनकी पार्टी हमेशा से ही गरीब किसानों के हित में खड़ी है और इस आंदोलन में पार्टी कार्यकर्ताओं द्वारा उनका पूरा सहयोग किया जाएगा।
धरना प्रदर्शन कर सरकार के खिलाफ नारेबाजी करते हुए किसान।
bho_Deva hin_Deva hin_Deva hin_Deva hin_Deva